perinnejazz.fi

UMO Helsinki Jazz Orchestra plays Buddy Rich – Big Swing Face
2020-03-17 14:00 - 15:00 (Europe/Helsinki) | Vuotalo, Mosaiikkitori 2, Helsinki
Tämä on big band -jazzia parhaimmillaan!
Luvassa on hengästyttävän svengaava iltapäiväkonsertti, jossa Helsingin oma big band -ylpeys UMO Helsinki Jazz Orchestra tarttuu Buddy Rich Big Bandin musiikkiin.
Konsertissa kuullaan mm. jazzklassikot Straight No Chaser, Love For Sale ja nimikkokappale Big Swing Face.
”Buddy Richinä” häärää UMO Helsingin rumpalina jo vuodesta 1993 lähtien soittanut Yrjö- ja Jazz-Emma-palkittu Markus Ketola ja kapellimestarina toimii orkesteria paljon luotsannut Antti Rissanen.
Yhdysvaltalaista Bernard ”Buddy” Richiä (1917–1987) on pidetty maailman parhaana rumpalina, joka tunnettiin virtuoosimaisesta tekniikastaan, pyörremyrskymäisestä nopeudestaan ja erityisen sähäkästä virvelirummun käytöstään.
Enemmän irti esityksestä -keskustelutilaisuus Vuotalon kahvilassa klo 13.15.
Kesto: 60 min. ei väliaikaa
Liput 10 €

The Great Helsinki Swing Big Band - All That Jazz
2020-03-11 19:00 - 22:00 | Malmitalo, Ala-Malmin tori 1, Helsinki, 00700
Solistina Hanna Pakarinen, kapellimestarina Antti Rissanen
Swing Big Bandin solistina laulaa Suomen ensimmäisen Idols-kilpailun vuonna 2004 voittanut Hanna Pakarinen. Pakarinen edusti Suomea vuoden 2007 Eurovision laulukilpailuissa Helsingissä kappaleella ”Love me or leave me”. Swing big bandin solistina Hanna tulkitsee swingin kulta-ajan suosikkilaulujaan
Liput 21,50 €

Åkes Jazzfestival
2020-03-06 19:00 - 2020-03-08 20:00
DDT Jazzband esiintyy Åken Jazzfestivaaleilla Kauniaisissa 6.3. – Haluamme kunnioittaa Åke Grandellin muistoa debyytillämme. Teimme pitkään yhteistyötä Åken kanssa ja hän mm. toimi juontajana meidän konserteissamme, sanoo DDT:n banjisti/kitaristi Pekka Mesimäki.
DDT Jazzband eli Downtown Dixie Tigers on vuodesta 1958 alkaen pitänyt yllä perinteisen jazzin lippua Suomessa. Orkesteri on lajissaan maamme vanhin ja kansainvälisesti tunnetuin. ”Svengin Vanhemmat Valtiomiehet” esiintyvät edelleen säännöllisesti ja ovat erinomaisessa soittovireessä.
DDT koottiin alun perin kauppatieteen opiskelijoiden urheilupäivän viihteeksi. Tv:n jazzohjelmien vetäjä Jaakko Jahnukainen keksi bändille Downtown Dixie Tigers -nimen. Nimi viittasi useimpien musikanttien etelähelsinkiläiseen taustaan. Myöhemmin se lyheni DDT:ksi – tunnetun tuholaismyrkyn mukaan.
Grani Big Bandin rumpali Rabbe Hjeltin mukaan festivaali on musiikkitoimittaja Åke Grandellin (1938-2015) perustama ja Kauniaisten suurin vuosittainen jazztapahtuma. Sitä vietetään tänä vuonna kahdeksatta kertaa 6.- 8.3.2020 Uudella Paviljongilla ja Kauniaisten kirkossa.
DDT:n lisäksi mukana on Grani Big Band & Nina Lindroos & Mikko-Ville Luolajan-Mikkola & erikoisvieraana tanskalainen saksofonisti Christina von Bülow sekä Johanna & Mikko Iivanainen Duo.
Suosittu kauniaislainen Nina Lindroos esiintyy mm. hiljattain 20-vuotta täyttäneen Acoustic Dixie Six -yhtyeen laulusolistina. Monipuolinen muusikko Mikko-Ville Luolajan-Mikkola aloitti jazzviulistina 1970-luvulla perustamassaan Wasama Quartetissa ja on myös tunnettu säveltäjänä.
Åken vanha ystävä, Ben Webster -palkinnon saanut, jazzmuusikko Christina von Bülow on tehnyt yhteistyötä mm. Stan Getzin ja Lee Konitzin kanssa ja esiintyy nyt ensimmäistä kertaa Åken Jazzfestivaalilla.
Festivaalin päättää vuonna 1996 perustettu Johanna & Mikko Iivanainen Duo, joka esittää lempeästi ja luonnollisesti sovitettuja jazzstandardeja Kauniaisten kirkossa.
Liput a´ 20 eur/kpl sis. kahvitarjoilua ja narikan Uuden Paviljongin konserteissa
Liput kannattaa varata etukäteen: info@gbb.fi tai puhelin/tekstiviesti 040-903 0000.
Järjestäjä: Kauniaisten jazzmusiikin kannatusyhdistys ry, www.gbb.fi
8. Åkes Jazz Festival 6.-8.3.2020 Kauniainen
pe 6.3. klo 19.00 DDT Jazzband, Uusi Paviljonki
DDT Jazzband: Nalle Nyman (art. kuvassa vas.), Raimo Näätänen (tbn), Pekka Mesimäki (bjo, gt), Ilkka Joronen (p), Thomas Rönnholm (dr), Pentti Mutikainen (b), Niklas Andersson (tp, voc) ja Fred Andersson (cl), Joonatan Rautio (ts) tuuraa Nalle Nymania.
la 7.3. klo 19.00 Nina Lindroos, Mikko-Ville Luolajan-Mikkola & Christina von Bülow & Grani Big Band, Uusi Paviljonki
su 8.3. klo 18.00 Johanna & Mikko Iivanainen, Kauniaisten kirkko
Uusi Paviljonki, Läntinen koulupolku 3, 02700 Kauniainen
Kauniaisten kirkko, Kavallintie 3, 02700 Kauniainen

Sami Saari ja Jazzpojat
2020-03-06 18:00 - 21:30 | Café Carusel, Merisatamanranta 10, Helsinki, 00150, Suomi
Sami Saari ja Jazzpojat -yhtyeen musiikki on korvia hivelevää ja tanssittavan svengaavaa jazzia ja soulia meiltä ja muualta. Suomalaisen soulmusiikin pienviljelijänä ja suurkuluttajana tunnettu Saari on aina ollut sielultaan jazzmies ja on siitä syystä koonnut yhtyeen jossa vahva solismi sekä pettämätön svengi yhdistävät voimansa karismaattisen solistin kanssa. Yhtye julkaisi debyyttialbuminsa vuonna 2018 ja keikkailee ahkerasti ympäri Suomea.
Sami Saari – laulu ja kitara
Mikael Myrskog – piano
Eero Seppä – basso
Ville Pynssi – rummut
Pöydät lähimpänä orkesteria ovat varattuja ruokailijoille.Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).

Sea Pearl Jazz – Perinteistä laatujazzia
2020-03-05 18:30 - 21:00 | Haukilahden Paviljonki, Mellstenintie 12, Espoo, 02170, Suomi
Alvian Leppälän vuonna 1997 perustama Sea Pearl Jazz soi to 5.3. jo 217. kerran Haukilahden Paviljongilla. Odotettavissa on todellinen New Orleans -jazzin ilta ravintolan erinomaisen lohikeiton ja paahdetun ruisleivän höystämänä! Housebändi, Alvi´s Dixie Stompers saa vieraakseen Fred Anderssonin johtaman kokoonpanon ”Tribute George Lewis”.
Yhtyeessä Lewis -soundeista vastaa Fredin (cl) lisäksi Birger Lindström (cl) sekä Matti Iiramo (tbn), Pekka Mesimäki (p), Pentti Mutikainen (b) ja Thomas Rönnholm (dr). Kaikki soittajat maamme ykkösketjua erikoisesti perinteisen jazzin genressä. George Lewisiä (1900-1968) pidetään keskeisenä ”New Orleans Revivalin” -tyylin johtajana.

Fred Andersson (kuva Jazzrytmit)

Birger Lindström (kuva Jazzrytmit)

Ilkka Virto (kuva Martti Koljonen)

ADS saa uuden pasunistin. Perustamisesta (1996) lähtien mukana ollut Alvin veli, Jyrki Leppälä on siirtynyt eläkkeelle. Hänen tilalleen tulee toinen kokenut konkari, moni-instrumentalisti Ilkka Virto. Mm. Polaris Celebration Bandissa (per. 1981) alusta lähtien soittanut Ilkka hallitsee myös jazzlaulun jalon taidon.
Alvi´s Dixie Stompers: Alvian Leppälä (sax), Kimmo Leppälä (cl, sax), Cajus ”Pricken” Lindroth (cnt), Ilkka Virto (tbn), Kenneth Ojutkangas (tuba), Valeri Nikitin (p), Jarmo Nissinen (bjo) ja Erkki Hurri (dr) sekä Pasi ”Pate” Saarelma (voc).
Seuraavat:
– Sea Pearl Jazz nro 218 to 2.4. vierailija, Birger´s Ragtime Band, feat. Carolina Wendelin
– Sea Pearl Jazz nro 219 to 7.5. vierailija, Björn “Ännu Värre” Friberg
– Sea Pearl Jazz nro 220 to 4.6. vierailija, New Orleans Stompers, leader Kimmo Leppälä
Soittoaika klo 18.30-21.00
Vapaa pääsy!

Heikki Sarmanto - Legendakvartetti
2020-02-28 18:00 - 21:00 | Café Carusel, Merisatamanranta 10, Helsinki, 00150, Suomi
Heikki Sarmanto Legendakvartetti: Juhani Aaltonen reeds, Heikki Sarmanto piano, Pekka Sarmanto basso, Reino Laine rummut
Pöydät lähimpänä orkesteria ovat varattuja ruokailijoille. Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!
Heikki Sarmanto (Kuva: Soili Vauhkonen)
Säveltäjä ja pianisti Heikki Sarmanto (s. 1939) on yksi suomalaisen moderin jazzin pioneereista. Hän on kansainvälisestikin arvostettu säveltäjä ja muusikko, jota on kiitelty erityisesti teoksistaan orkestereille ja jazzyhtyeille.
Sarmanto opiskeli 1960-luvulla Sibelius-Akatemiassa, ja voitti näihin aikoihin arvostetun kansainvälisen jazzsävellyskilpailun Minneapolisissa Yhdysvalloissa. Vuonna 1968 Sarmanto aloitti opintonsa arvostetussa Berklee College of Musicissa, Bostonissa, missä hän opiskeli pianonsoittoa sekä sävellystä muun muassa Herb Pomeroyn, Charlie Marianon sekä Margaret Chaloffin johdolla.
Vuonna 1969 Sarmanto julkaisi ensimmäisenä soololevynään live-äänitteen Jyväskylän Yliopiston keikalta nimellä Flowers in the Water (EMI/Columbia). Sarmanto oli myös mukana perustamassa UMOa ja nimettiin big bandin taiteelliseksi johtajaksi vuonna 1999. Hän on keikkaillut Yhdysvalloissa, Euroopassa, Etelä-Amerikassa, Aasiassa sekä Afrikassa ja jatkaa musiikillisen horisonttinsa laajentamista edelleen.
Juhani Aaltonen (Kuva: Osku Rajala)
Juhani “Junnu” Aaltonen (s. 1935) on yksi suomalaisen jazzmusiikin merkittävimmistä tenorisaksofonisteista ja huilisteista. Monipuolisuus on aina ollut Aaltosen musiikillisen historian ja ilmaisun ydin, mikä yhdistyessään voimakkaaseen ja puhuttelevaan lataukseen sekä intensiiviseen soittotyyliin on vanginnut kuulijoita vuodesta toiseen.
Aaltonen hankki ensimmäisen saksofoninsa 18-vuotiaana ja opetteli soittamaan sitä itsekseen. Hän kertoo kuunnelleensa levyltä Stan Getziä sekä Benny Goodmania ja soittaneensa korvakuulolta perässä. Hän haki ystävänsä Esa Pethmanin kehotuksesta Sibelius-Akatemiaan, pääsi sisään ja aloitti huilunsoitonopintonsa, jota seurasivat opinnot myös Berklee College of Musicissa, Yhdysvalloissa.
Vapaan jazzin lisäksi Aaltonen palasi 1970-luvun musiikillisiin yhteyksiinsä myös vuosituhannen alussa uudelleen aktivoituneessa Tasavallan Presidentissä. Eräs Aaltosen uusimmista soittoympäristöistä on trio Nordic Trinity, jonka jäseniin kuuluvat myös kitaristi Mikko Iivanainen sekä rumpali Klaus Suonsaari.
Pekka Sarmanto (Kuva; Jazzrytmit)
Pekka Sarmanto (s. 1945) kuuluu ehdottomasti maamme jazzhistorian kannalta tärkeimpiin bassotaiteilijoihin. Harva basisti voi sanoa tuuranneensa Charles Mingusta Belgradissa tai jammailleensa Gil Evansin, Dizzy Gillespien ja Sonny Rollinsin kanssa. Sarmannon ura on johtanut häntä vuosien varrella kansainvälisille eturivin jazzareenoille Lontoota, Pariisia ja Montrealia myöten. Suomessa hänet on valittu kaikissa äänestyksissä parhaaksi jazzbasistiksi 28 vuotta peräkkäin.
Pekka Sarmanto on myös vuonna 1975 perustetun UMO Jazz Orchestran perustajajäseniä. Pitkän UMO-uransa aikana hän on loistanut hämyisissä parrasvaloissa kaikkien ulkomaisten huippumuusikoiden kanssa, jotka ovat Suomessa vierailleet. Sarmanto jäi eläkkeelle UMOsta vuonna 2007, mutta esiintyy edelleen aktiivisesti eri kokoonpanoissa mm. oman trionsa kanssa.
Rumpali Reino ”Reiska” Laine (s. 1946) soitti itsensä suomalaisen jazzin historiaan jo 60-luvun loppupuolella ja on vuosikymmenten varrella vaikuttanut jazzelämäämme myös muuten kuin rumpusetin takana. Lähes kaikki maamme veteraaniliiderit Eero Koivistoisesta Olli Ahvenlahteen ja Junnu Aaltoseen käyttivät häntä rumpalina 70- ja 80-lukujen yhtyeissään sekä studiokokoonpanoissaan. Myös Suomessa vierailleiden muusikoiden levyille on taltioitunut Laineen vetävää komppausta. Ulkomaillakin rumpalia kuultiin jo varhain, kun Koivistoisen yhtye voitti Montreux’n festivaalin bändikilpailun kesällä 1969 ja esiintyi seuraavana vuonna maineikkaalla Newportin jazzfestivaalilla Yhdysvalloissa. Jazzliiton Yrjö-palkinnon Laine vastaanotti vuonna 1981.
Reiska Laine
1990-luvun alussa rumpali kokosi oman Reiska Laine Bandin Yrjö-palkituista muusikoista, Eero Koivistoisesta, Jukka Perkosta, Seppo Kantosesta ja Häkä Virtasesta. Tällä vuosituhannella Reiska Laine on soittanut esimerkiksi pianisti Claes Anderssonin triossa. Myös saksofonisti Paroni Paakkunainen käytti rumpalia levyllä Baritone. Laine oli tietenkin itseoikeutettu jäsen Jazzliiton 40-vuotisjuhlabändissä, Suomea kiertäneessä Iso Yrjö -kokoonpanossa vuonna 2006. Saman vuoden kesällä Pori Jazzissa jammattiin festivaalilla alusta asti mukana soittaneen rumpalin 60-vuotispäivien ja pitkän uran kunniaksi.

Acoustic Dixie Six feat. Nina Lindroos Storyvillessä
2020-02-27 20:30 - 23:30 | Storyville, Museokatu 8, Helsinki, 00100
Perinteistä New Orleans-tyyliä kunnioittava Acoustic Dixie Six on perustettu Helsingissä 1999. Bändi on siitä lähtien pyrkinyt soittamaan iloista jazzia perinteisellä kokoonpanolla, mahdollisimman autenttisesti mutta jättäen kuitenkin tilaa improvisoinnille ja musisoinnin riemulle.
Kokoonpano: Nina Lindroos (voc), Bengt-Ove Fagerhed (tb), Marcus Weckström (tba), Niklas Andersson (tpt, voc), Olli Salmi (cl), Petri Tötterman (bjo) ja Juho Peltoniemi (d).
Katso video edelliseltä, tammikuun 2020 keikalta tästä! Seuraa bändiä Facebookissa tästä.
Vapaa pääsy!

Barbeque JazzBand feat. Erja Uitto
2020-02-26 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
– Barbeque JazzBand feat. Erja Uitto.
Orkesteri on perustettu vuonna 2002. Alkuaikojen tyylisuunta oli dixielandin ja swingin väliltä, eli valkoisten soittama chicagojazz. Vähitellen siirryimme sovitetun swingin ja svengaavan tanssimusiikin suuntaan. Kun Erja Uitto ”löydettiin” laivaesiintymisten kautta orkesterin vakituiseksi solistiksi, ohjelmistoon tuli myös ranskankielistä musiikkia. Tällä alueella Erja on yksi valovoimaisimmista laulajista Suomessa. Vaikka orkesterin pohja lähteekin perinteisestä jazzista, se samalla antaa vankan pohjan myös tanssimusiikin soittoon, säilyttäen kuitenkin siihen kuuluvan hienon svengin ja soundin. Nykyinen kokoonpano muodostuu laulusolistin ja kompin lisäksi neljän puhaltaja torvisektiosta, joka antaa mahdollisuuden monipuoliseen ohjelmistoon legendaarisista bigband-standardeista latinobailumusiikin kautta ranskalaisiin chansoneihin. Tällaisia jatkuvasti keikkailevia kiinteitä kokoonpanoja ei Suomessa montaa ole.
Erja Uitto voc.
Juhani Reijonen, tp
Eero Valovirta tbone
Pekka Iiramo saxes
Jarmo Karamäki saxes
Valeri Nikitin Piano
Jorma Katrama bass
Jarmo Nissinen Gt
Erkki Hurri drs
Illan leffana on “DDT”
DDT Jazzband alias Downtown Dixie Tigers on vuodesta 1958 alkaen pitänyt yllä perinteisen jazzin lippua Suomessa. Orkesteri on lajissaan maamme vanhin ja kansainvälisesti tunnetuin. ”Svengin Vanhemmat Valtiomiehet” esiintyvät edelleen säännöllisesti ja ovat erinomaisessa soittovireessä.
Kellonajat:
– Leffa 17.30 – 18.30 (Illallinen Nyyrikki-salissa)
– Houseband 19.00 – 21.00 (Iltapala ja juomat Iltatähden Baarista)
– Jamit 21.00 – 22.00 (Juomat Baarista)
Huom! Nyyrikin keittiö on avoinna klo 19.30 saakka.
Vapaa pääsy!

Sarpila - Hovi Quartet
2020-02-07 18:00 - 21:00 | Café Carusel, Merisatamanranta 10, Helsinki, 00150, Suomi
Café Caruselin kauden avajaiskonsertissa pe 7.2 klo 18.00 on heti ”kovat piipussa”, stagella perinnejazzin ja swingin mestarit: Antti Sarpila (cl, sop), Seppo Hovi (p, acc), Pekkis Sarmanto (b) ja Jartsa Karvonen (dr). Seppo Hovi toimii myös illan isäntänä.

Suomalaisen Klubin Jazzillallinen - test
2020-02-01 18:30 - 22:00 | Suomalainen Klubi, Kansakoulukuja 3 A, Helsinki, Suomi
Suomen PerinneJazz ry:n toiminta jatkuu hyvässä hengessä Suomalaisen Klubin ja klubilaisten kanssa. Illan musiikista vastaa Suomalaisen Klubin Jazzkvintetti:
Antti Sarpila
Pekka Toivanen
Jartsa Karvonen
Pekka Sarmanto
Seppo Hovi, joka myös toimii illan isäntänä.
Illan sointia rikastuttavat lisäksi Niklas Andersson trumpetteineen sekä pasunisti Pelle Näätänen. Kuvassa yllä kvintetin vuoden 2013 kokoonpano.
Illalliskortin hinta 74 € sisältää kolmen ruokalajin illallisen ja annoksen perinnejazzin svengiä.
Ilmoittaudu maksamalla illalliskortin hinta 74 euroa per henkilö Suomen Perinnejazzin tilille [REDACTED] viimeistään pe 24.1.2020. Merkitse viestikenttään osallistujien nimet sekä yhteyshenkilön puhelinnumero.

Nyyrikki tammikuussa 29.1. 2020 klo 17.30 alkaen
2020-01-29 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Elokuva KULUTUKSEN SÄVEL OSA 2. Pepe Teirikari tuotanto klo 17.30

HouseBand klo 19.00 Jamit 21.00-22.00
Alvi’s Dixie Stompers (ADS)
Alvi’s Dixie Stompers perustettiin 15.11.1996 Espoossa. 8-miehisen orkesterin tavoite on soittaa 19-luvun alun iloista ja svengaavaa dixieland-, blues- ja gospelmusiikkia paraatimusiikki New Orleans-hengessä maustettuna pohjoismaisella soittotyylillä.
ADS on osallistunut toiminta-aikanaan 10 Classic Jazz ry:n Mikkelissä järjestämälle orkesterisoiton kurssille. Yhtye on toiminut ”house bandina” 16 vuotta Espoon Haukilahden Paviljongin Jameissa. Näistä on muodostunut suosittu jazztapahtuma, joka kerää yhteen kerran kuussa samoin ajattelevia jazzmuusikoita ja tuvan täydeltä yleisöä hauskan yhdessäolon merkeissä viettämään iloista jazz-iltaa. Alvi’s Dixie Stompers on osallistunut useisiin festivaaleihin, josta mainittakoon Baltic Jazz, Pori Jazz, Kouvola Dixie, Kouvolan Komia, Imatra Bigband Festival, Kaamosjazz, Hällevik Tradjazz Fesival ja Tradjazz Askersund.
Kirkkokonsertteja Lohjan, Karjalohjan, Siuntion, Tammisaaren, Helsingin Pitäjänmäen, Temppeliaukion ja Vanhassa kirkoissa.
Solistit:
Orkesterin laulusolisteina on toiminut Hannah Wilson, Caron Barnes, Marle Mikkola, Bianca Morales, Calle Krokfors ja nyt Pasi Saarelma.
Marssikulkueen seremoniamestarina on toiminut jamaikalaissyntyinen Uriel Hylton.
Orkesterin jäsenet:
Alvi Leppälä sopraanosaks., C melodysaksofoni
Kimmo Leppälä klarinetti, sopraanisaks., tenorisaksofoni
Jyrki Leppälä pasuuna
Cajus Lindroth kornetti
Valeri Nikitin piano, marssirumpu
Jarmo Nissinen banjo
Kenneth Ojutkangas tuuba, sousafoni
Erkki Hurri rummut
Pasi Saarelma laulu, pyykkilauta
alvileppala@gmail.com
www.alvisdixiestompers.com
Orkesterin perustaja ja johtaja Alvi Leppälä puh +358-400-602 526

Brew44: Mirkakaarina & Lauri Seppo
2019-11-26 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Syksyn Nyyrikin aikataulu: Iltatähden jazztilaisuudet alkaen klo 19, vapaat jamit klo 21.00 – 22.00. Jami-isäntänä Jaska Harjula. Yläkerran Ravintola Nyyrikissä lyhytelokuvanäytös ennen jazzeja klo 17.30-18.30. Elokuvan aikana mahdollista nauttia illallinen. Elokuvanäytöksenä: ”Soivat Saaret – Saaristolaismusiikkia”, ensiesitys.

Jaska Harjula trio & Joonatan Rautio
2019-11-13 18:00 - 21:30 | Café Carusel, Merisatamanranta 10, Helsinki, 00150, Suomi

Sipilä Swing Band voc. Erja Uitto
2019-10-30 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Syksyn Nyyrikin aikataulu: Iltatähden jazztilaisuudet alkaen klo 19, vapaat jamit klo 21.00 – 22.00. Jami-isäntänä Jaska Harjula.
Yläkerran Ravintola Nyyrikissä lyhytelokuvanäytös ennen jazzeja klo 17.30-18.30.
Elokuvan aikana mahdollista nauttia illallinen.

Elokuvaesityksenä: ”Unta ja Totta – Reino Helismaan stoori”

CAFE CARUSEL: Ville Hovi Quartet
2019-10-23 18:00 - 22:00 | Café Carusel, Merisatamanranta 10, Helsinki, 00150, Suomi

Otavan Jazzleirin All-Stars
2019-10-21 18:00 - 21:00 | Café Carusel, Merisatamanranta 10, Helsinki, 00150, Suomi

Toivejazzit 2019 konserttikiertue - Helsinki
2019-10-18 19:00 - 21:30 | Savoy Teatteri, Eteläesplanadi 14, Helsinki, 00100, Suomi

Toivejazzit 2019 konserttikiertue - Lahti
2019-10-17 19:00 - 21:30 | Lahden Konserttitalo, Sibeliuksenkatu 8, Lahti, 15110, Suomi

Toivejazzit 2019 konserttikiertue - Turku
2019-10-16 19:00 - 21:30 | Turun Konserttitalo, Aninkaistenkatu 9, Turku, 20100, Suomi

Toivejazzit 2019 konserttikiertue - Tampere
2019-10-15 19:00 - 21:30 | Tampereen Yliopiston Juhlasali, Kalevantie 4, Tampere, 33100, Suomi

Wade Mikkola & The Young Generation
2019-10-10 18:00 - 22:00 | Café Carusel, Merisatamanranta 10, Helsinki, 00150, Suomi
Katso tapahtuman Facebook linkki tästä:

Acoustic Dixie Six voc. Nina Lindroos
2019-09-25 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Syksyn Nyyrikin aikataulu: Iltatähden jazztilaisuudet alkaen klo 19, vapaat jamit klo 21.00 – 22.00. Jami-isäntänä Jaska Harjula.
Yläkerran Ravintola Nyyrikissä lyhytelokuvanäytös ennen jazzeja klo 17.30-18.30.
Elokuvan aikana mahdollista nauttia illallinen.

Elokuvanäytöksenä: ”Kulutuksen Sävel – Mainosten musiikkia”, mukana mm. Kalle Kaartinen, Pentti Lasanen”
